open-index/open-wikipedia-markdown huggingface dataset:
Tribun

Ein **tribun** var i Romarrikets eldste tid truleg ein militær tittel som vart nytta om førarane for kavaleriet. Tribunar kunne òg leie senatet og folkeforsamlingane på vegner av kongen. Etter at militærvesenet i Romarstaten vart omordna vart tittelen nytta om dei høgste offiserane i legionen (*tribuni militum*).

Seinare vart tribun namnet på fleire embetsmenn med forskjellige oppgåver i krig og fred. Dei viktigaste var embetsmenn som vart valde av plebeiarane til vern mot overgrep frå patrisiarane, dei såkalla *tribuni plebis* (folketribunar og allmugetribunar). Folketribunane var ukrenkjelege og fekk avgjerande innverknad på lovgjevinga gjennom å leie tribus-forsamlingane (*Comitia tributa*).

## Kjelder
* Henta 15. juli 2019
Xibër

**Xibër** er ein tidlegare landkommune i regionen Dibër i Albania. Etter ei admininistrasjonsreform i 2014 inngår han som ei kommunaleining i kommunen Klos.

## Tidlegare administrativ inndeling
Fram til år 2000 var Xibër ein del av distriktet Mat. Den dåverande landkommunen omfatta busetnadene:
*Xibër Murriz
*Petralbë
*Shkallë
*Xibër Hane
*Gur i Bardhë
*Ketë

## Folketal

## Referansar
Thomas Moles

**Thomas Moles** () var ein irsk journalist og politikar for Ulster Unionist Party.

## Liv
### Oppvekst, utdanning og journalistisk liv

Moles vart fødd i Belfast i 1871, men gjekk på skule i Ballymena, nordvest for Belfast. Som journalist var han leiarskribent for unionistavisa Belfast Telegraph frå 1909 til 1924, då vart han sjefredaktør. I 1911 var han irsk representant i ein britisk pressedelegasjon på vitjing i Kanada. Saman med Robert Lynn frå Belfastavisa Northern Whig, vart Tomas Moles rekna som dei to mest framståande unionistfolkevalde journalistpolitikarane i den nyskipa provinsen Nord-Irland.

### Politisk karriere

Thomas Moles var folkevald representant for Ulster Unionist Party både i Westminsterparaementet og i det regionale nordirske parlamentet. I Westminster frå Belfastvalkrinsen Ormeau frå 1918 til 1922 og frå valkrinsen Belfast sør frå 1922 til han trekte seg i 1929. Han var vald til underhuset i Belfastparlamentet frå Sør-Belfast frå 1921 til 1929 og frå valkrinsen Ballynafeigh frå 1929 til han døydde i 1937.

Før kløyvinga hadde unionistane vanskelege interne tautrekkingar kring om dei skulle akseptera at seks grevskap vart ekskludert frå irsk sjølvstende, eller om dei skulle gå for ni. Argumentasjonen hadde politisk-demografiske hovudpremiss. Utsiktene til unionsvenleg fleirtal var avgjerande. 10. mars 1920 aksepterte Ulster Unionist Council ei kløyving med eit eige parlament for seks grevskap med 52 representantar. Thomas Moles var blant dei tydelege pådrivarane for å akseptera dette britiske tilbodet.

## Kjelder
Distriktet Dibër

**Distriktet Dibër** (albansk: *Rrethi i Dibrës*) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Dibër. Hovudstaden i distriktet var Peshkopi.

Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:

## Referansar
Land of the Free

**«Land of the Free»** er nasjonalsongen i Belize. Han blei skriven av Samuel Alfred Haynes til musikk av Selwyn Walford. Songen er frå 1963. Han ble offisielt anerkjend som nasjonalsong i 1981, då Belize fekk sjølvstende frå Storbritannia.

## Tekst
(Første verset)

## Kjelder



**Denne artikkelen bygger på «[[:nb:Land of the Free|Land of the Free]]» frå ,  den 16. juli 2019.*
Regionen Dibër

**Regionen Dibër** (albansk *Qarku i Dibrës*) er ein region i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. Regionen Dibër omfattar dei tre tidlegare distrikta:
*Dibër
*Bulqizë
*Mat

Hovudstaden i regionen er Peshkopi.

## Kommunar og kommunaleiningar
Etter kommunereforma i 2014 er dei tidlegare landkommunane og bykommunane i dag kommunaleiningar i dei nye kommunane:

## Referansar





## Bakgrunnsstoff

*
Cliveden-krinsen

**Cliveden-krinsen** (*The Cliveden Set*) var ein flokk mektige, konservative og tyskvenlege politikarar og aviseigarar i England i 1930-åra. Krinsen fekk namn etter herresetet Cliveden ved Themsen, der gruppa ofte kom saman med lady Nancy Astor som vertinne for å  drøfte utanrikspolitiske spørsmål. 

Forutan familien Astor, som åtte avisa *[[The Observer]]* og kontrollerte *[[The Times]]*, var mellom andre lord Halifax og den britiske ambassadøren i Berlin, sir Neville Henderson, medlemar av Cliveden-krinsen. Krinsen hadde òg samband med sir Samuel Hoare og statsminister Neville Chamberlain i den britiske regjeringa. Cliveden-krinsen arbeidde for samarbeid med Tyskland som eit bolverk mot Sovjetsamveldet og kommunismen, og støtta general Franco i Den spanske borgarkrigen.

## Kjelder
*Cliveden-krinsen (1949). I *Norsk allkunnebok. II. bandet* (s. 960). Oslo: Fonna Forlag.
James Craig, 1. visegreve Craigavon

**James Craig, fyrste visegreve Craigavon** () var ein framståande irsk unionistpolitikar, truleg den viktigaste på heile 1900-talet. Craig var leiar for Ulster Unionist Party og den fyrste statsministeren for provinsen Nord-Irland. Hsn vart britisk baronett i 1918 og vart forfemja inn i adelen som visegreve i 1927.

## Liv
### Tidleg liv

James Craig vart fødd i den nordlege delen av grevskapet Down som det sjuande barnet og den sjette sonen av James Craig og Eleanore Craig (fødd Gilmore Browne). På morsida ætta han på ein velståande familie som åtte eigedom i Belfast og ein gard ved Lisburn.

Faren hadde skotsk slektsbakgrunn, og var ein oppkomlingskapitalist som hadde arbeidd seg opp og fram gjennom møllearbeid og linbleiking. Til slutt hadde han vorte millionær og eigar av whiskeydestilleriet Dunville & Co, som har vore ein av svært få irske whiskeyprodusentar som har skrive whiskey utan e, det vil seia på den skotske måten. Engelskspråklege Wikipedia - https://en.wikipedia.org/wiki/Dunville_%26_Co .

Faren sende James Craig til skulegang på Merchiston Castle School i Edinburgh, Skotland. Etter skulegangen starta han med aksjemekling, og han skipa medkvart eige firma i Belfast.

### Militær karriere

James Craig meldte seg til teneste for den tredje battaljonen i Royal Irish Rifles i januar 1900 for å delta i den andre boarkrigen. Royal Ulster Rifles og Royal Irish Rifles var irskrekrutterte avdelingar i den britiske hæren, dei vart tilordna det nyskipa Imperial Yeomanry, og Craig tenestegjorde som løytnant. I mai 1900 vart han teken til fange av boarane, men vart slept fri på grunn av ein øyreskade. Då han friskna til vart han sett inn i teneste som deputy assistant director for Imperial Military Railways, der han skal ha utmerkt seg som ein dugande organisator. I juni 1901 vart han send heim på grunn av dysenteri, og då han friskna til att var krigen over. Han vart like etter forfremja til kaptein i tredje bataljon av Royal Irish Rifles. Det militære skal ha passa han godt, men Craig skal ha vore kritisk til profesjonaliteten og effektiviteten i den britiske hæren.

### Politisk karriere

James Craig tok ogso sjølv ansvar for å delta i organiseringa av propaganda for Nord-Irland, si regjering og sitt parti i media både i Nord-Irland, i Storbritannia og elles gjennom rolla 
som president i Ulster Association ein periode frå 1922.

#### Regjeringane Craig (1921-1940)

## Kjelder

## Bakgrunnsstoff
*Innlegg frå James Craig i Westminster
*Oversyn: Arkivalia frå James Craig i britiske nasjonale arkiv
Jacob Vidnes

**Jacob Laurentius Vidnes** () var ein norsk journalist, redaktør og politikar for Arbeidarpartiet. Han var redaktør av *[[Dagsavisen|Social-Demokraten]]* mellom 1912 og 1918, men hadde alt starta som journalist i 1899.

I 1919 vart han sjef for Utanriksdepartemenstets pressekontor. Han var ein av stiftarane av Noregs Socialdemokratiske Ungdomsforbund i 1903, og dessutan redaktør i tidsskriftet *Det tyvende århundrede * i 1904. Under felttoget i Noreg i 1940 slutta Vidnes seg til regjeringa etter å ha gått på ski gjennom Nordmarka saman med kona si. Han følgde så regjeringa vidare under felttoget i Noreg. Seinare blei han med regjeringa til Storbritannia der han heldt fram som leiar for Utenriksdepartementets pressekontor. Han starta òg og var redaktør for *[[Norsk Tidend (1940–1945)|Norsk Tidend]]*, presseorganet til den norske eksilregjeringa på utefronten under andre verdskrigen, frå 1940 til han døydde.

## Referansar





**Denne artikkelen bygger på «[[:nb:Jacob Vidnes|Jacob Vidnes]]» frå ,  den 16. juli 2019.*  

## Litteratur

* Norsk biografisk leksikon. B. 17 : Torp, Eivind-Vidnes
Paviljong

Ein **paviljong** (frå fransk, av mellomalderlatin *papilio*, 'telt', opphavleg av latin *papilio*, 'sommarfugl') er ein liten rund eller mangekanta bygning i park eller hage. Ein kan bruka paviljongar til lysthus, serveringsstad eller som ein stad til å framføra musikk fra &ndash; ein musikkpaviljong. Det kan òg visa til ein sjølvstendig del av eit større bygningskompleks.

## Referansar



**Denne artikkelen bygger på «[[:nb:Paviljong|Paviljong]]» frå ,  den 16. juli 2019.*
The Wonderful 101

***The Wonderful 101*** er eit action-eventyrspel utvikla av PlatinumGames og utgjeve av Nintendo til Wii U. Det vart utvikla i regi av Hideki Kamiya og produsert av Atsushi Inaba, som begge har vore involverte i utviklinga av spela *[[Viewtiful Joe]]* og *[[Ōkami]]*. *The Wonderful 101* vart utgjeve i august 2013 i Europa og Japan, og i Nord-Amerika månaden etter.

I *The Wonderful 101* styrer spelaren ein horde av superheltar sett frå eit fugleperspektiv. Heltane kan gjere seg om til ulike ting kalla «Unite Morphs», og spelaren kan bruke desse til å nedkjempe fiendar, løyse gåter eller traversere miljøa i spelet.

Ein Kickstarter-kampanje vart starta i februar 2020 for å finansiere utgåver av spelet til Nintendo Switch, Microsoft Windows og PlayStation 4, med planlagd utgjeving i april 2020.

## Kjelder
Lysthus

**Lysthus** er ein liten frittståande bygning som kan stå i ein park eller hage. Lysthus kan til dømes ha form som mindre hus eller paviljongar.
Ofte kan det veksa klatreplantar rundt dei. Slike byggverk blir som regel nytta til kortvarige opphald på fritida, og ikkje til å bu i.

## Kongelege lysthus

Blant dansk-norske kongar var særleg Fredrik II begeistra for lysthus. Han fekk reist eitt eller fleire lysths ved alle slotta sine &ndash; Frederiksborg, Kronborg, Antvorskov, Skanderborg, Haderslevhus og fleire andre. Bygningane fekk ofte namn, til dømes heitte fleire lysthusa til kongen «Sparepenge». Lysthusa varofte innretta slik at ein kunne eta og overnatta i dei. Det finst i dag att to av lysthusa til Fredrik II. Ved Kronborg hadde han Lundehave, som nokre hundreår seinare blei ombygd og udvida til Marienlyst Slot. Badstuen ved Frederiksborg er betre bevart i opphavleg utforming, og ser på utsida ut som det gjorde på 1500-talet. Det er utforma som eit svært lite slott i raud mur med trappetårn med spir og sandsteinsutsmykkingar.

Kristian IV fortsette som faren. Rosenborg oppstod såleis som eit nokså beskjedent lysthus som etter ei rekkje utvidingar heller må få nemninga lystslott.

## Sjå òg
* Lystgard
* Lystslott

## Kjelder


**Denne artikkelen bygger på «[[:nb:Lysthus|Lysthus]]» frå , og «[[:da:|Lysthus]]» frå  den 16. juli 2019.*
Pikmin 3

***Pikmin 3*** er eit strategispel utvikla og utgjeve av Nintendo. Spelet er etterfølgjaren til *[[Pikmin 2]]* frå 2004 og det tredje spelet i *Pikmin*-serien. Det vart opphavleg utgjeve i 2013 til Wii U, byggjer vidare på spelemekanikkane som vart introduserte i tidlegare *Pikmin*-spel og legg til nye funksjonar, mellom anna nye spelefigurar, nye typar pikmin og nedlastbart innhald. Ei utvida utgåve av spelet, ***Pikmin 3 Deluxe***, kjem ut til Nintendo Switch den 30. oktober 2020.

I kampanjemodusen i *Pikmin 3* styrer spelaren dei tre romvesena Alph, Brittany og Charlie, som skal utforske planeten «PNF-404» for å finne frø som kan kultiverast for å redde folket på heimplaneten deira, Koppai, frå ein hungersnaud. Dei treffer på og allierer seg med pikmin, som hjelper dei i utforskinga av planeten.

## Kjelder
Little Inferno

***Little Inferno*** er eit hjernetrimspel utvikla og utgjeve av Tomorrow Corporation. Spelet kom først ut på Wii U i november 2012, og seinare til Microsoft Windows, OS X, Linux, Android, iOS og Nintendo Switch.

*Little Inferno* går føre seg framanfor ein eldstad, der spelaren kan sette fyr på ulike ting, som leiker, dokker og elektronikk. Spelet oppmodar spelaren til å brenne ulike kombinasjonar av tinga for å sjå korleis dei reagerer når dei tek fyr, ettersom dei fleste tinga har unike eigenskapar. *Little Inferno* var designa som ein satire over liknande dataspel, der spelaren bruker mykje tid på å gjere einsformige handlingar.

## Kjelder
Erling Kristvik

**Erling Kristvik** () var ein norsk pedagog og lærarutdannar. Han var fødd på  Averøya. Kristvik tok eksamen ved Volda lærarskule i 1908, og han var sjølv lærar ved same skulen fram til 1913. Deretter var han lærar ved Møre folkehøgskule i Ørsta i to år, rektor ved Tromsø lærerhøgskole 1915-23, rektor ved Hamar lærerhøyskole 1923-25, skoledirektør i Nordland og Troms 1925-30, 

Han var rektor ved Volda lærarhøgskule i Volda frå 1930 til 1946, og bestyrte eit professorat ved  Norges lærarhøgskole frå 1946 til 1952. Mellom bøkene hans er *Læraryrket* frå 1925, *Sjelelære* frå 1937, og *Elevkunne* frå 1939.

## Referansar


**Denne artikkelen bygger på «[[:en:Erling Kristvik|Erling Kristvik]]» frå ,  den 16. juli 2019.*
Captain Toad: Treasure Tracker

***Captain Toad: Treasure Tracker*** er eit hjernetrimspel utvikla av Nintendo EAD Tokyo og utgjeve av Nintendo. Spelet er eit biprodukt av *[[Super Mario]]*-serien og bygger på eit minispel introdusert i *[[Super Mario 3D World]]*. Det vart utgjeve til Wii U i november 2014 i Japan, desember 2014 i Nord-Amerika og januar 2015 i Europa, og i ei utvida utgåve til Nintendo 3DS og Nintendo Switch i juli 2018, med nye nivå inspirert av *[[Super Mario Odyssey]]*.

*Captain Toad: Treasure Tracker* handlar om Captain Toad og Toadette som skal navigere seg gjennom ulike banar og fram til ei gullstjerne. Spelaren må bruke kameraet for å sjå problemet frå ulike vinklar, og dimed kome fram til ei løysning for å nå gullstjerna.

## Kjelder
Hyrule Warriors

***Hyrule Warriors*** er eit actionspel utvikla av Omega Force og Team Ninja og utgjeve av Nintendo. Det vart utgjeve til Wii U i Japan i august 2014, og internasjonalt månaden etter. Spelet er utvikla i samarbeid mellom Koei Tecmo og Nintendo og er ein del av både Nintendo-serien *[[The Legend of Zelda]]* og Koei Tecmo-serien *[[Dynasty Warriors]]*. Det har selt over ein million kopier på Wii U.

Ei utvida utgåve av spelet til Nintendo 3DS med tittelen ***Hyrule Warriors Legends*** vart utgjeven i Japan i januar 2016 og internasjonalt i mars 2016. Ei utgåve av spelet til Nintendo Switch, ***Hyrule Warriors: Definitive Edition***, vart utgjeven i Japan i mars 2018 og internasjonalt i mai 2018.

## Kjelder
Stonewall-opprøret

**Stonewall-opprøret** var ei rekkje spontane, valdelege demostrasjonar leia av medlemmer av homomiljøet mot ein uventa politirazzia nattestid 28. juni 1969. Opprøret byrja utanfor homsebaren Stonewall Inn i Manhattan-strøket Greenwich Village i New York og gjekk føre seg i fleire dagar etterpå. Stonewall-opprøret er rekna som startskotet på den moderne homorørsla, seinare kjend under nemningar som LHBT. Det blir halde årlege pridefestivalar ei rekkje stader til minne om demonstrasjonane.

USA på 1950- og 1960-talet var eit homofobt samfunn. Homofili var forbode i 49 delstatar, og sex mellom to menn kunne straffast med bøter eller fengsel. Ein nytta også ulike middel for å stoppa homofili, som elektrosjokkbehandling, lobotomi, hypnose, kastrering og innesperring på psykiatriske institusjonar. Små grupper forkjemparar hadde prøvd å visa at homofile kunne vera del av samfunnet, og gjekk inn for ikkje-konfronterande opplysing for både homofile og heterofile. Slutten av 1960-åra hadde ein auke i politiske rørsler, som borgarrettsrørsla, motkulturen (hippierørsla) og motstanden mot Vietnamkrigen. Desse strøymingane bidrog til å utløysa Stonewall-opprøret.

Då opprøret fann stad var Stonewall Inn ein mafiadriven homsebar som var kjend for ein blanda kundekrins som i tillegg til «vanlege» homofile omfatta dragqueens, transpersonar, lesbiske, mannlege prostituerte og heimlause unge. Politiraid mot homsebarar var vanlege i 1960-åra, men ofte blei mafiaen tipsa om raida på førehand.

Ved raziaen på Stonewall Inn 28. juni 1969 mista politiet kontroll over situasjonen. Kundane på Stonewall Inn byrja kasta brannbomber og brustein i eit gateslag som gjekk føre seg over to dagar. I løpet av få veker hadde mange av kundane mobilisert seg i organisasjonar og aktivistgrupper. Desse gruppene skulle sørgja for at skeive kunne vera opne om si eiga legning utan frykt for å bli arrestert. Det blei også skipa tre aviser kort tid etter opprøret for å fremja rettane til homofile. 28. juni 1970 blei dei første Pride-paradane haldne i New York, Los Angeles, San Francisco og Chicago for å markera den første årsdagen for opprøret. Pride-festivalen har seinare blitt ei internasjonal markering.

## Kjelder

; Litteratur 
* 
* 
* 
----
**Denne artikkelen bygger på «[[:nb:Stonewall-opprøret|Stonewall-opprøret]]» frå ,  den 16. juli 2019.*  

## Bakgrunnsstoff
* «Historien om Stonewall» på Blikk.no
Gul jordmaur

**Gul jordmaur** eller **gul engmaur** (*Lasius flavus*) er ein maur i jord- og tremaurslekta. Han er den vanlegaste av dei gule jordmaurartane med god margin.

Gul jordmaur finst i heile Europa unnateke lengst nord i Fennoskandia. Han finst vidare heile vegen austover til Kamtsjatka og Japan.

Samfunn av gul jordmaur kan innehdalda opp mot  individ, og har som regel berre éi dronning.

## Kjelder
* 
;Referansar
Shovel Knight

***Shovel Knight*** er eit plattformspel utvikla og utgjeve av Yacht Club Games. Spelet vart finansiert gjennom Kickstarter og kom ut på Microsoft Windows, Nintendo 3DS, og Wii U i juni 2014, og til macOS og Linux september same året. Det kom seinare ut til PlayStation 3, PlayStation 4, PlayStation Vita og Xbox One, i april 2015, og til Nintendo Switch mars 2017. *Shovel Knight* er inspirert av plattformspel utvikla for Nintendo Entertainment System. Det har vorte utvida med nye, nedlastbare kampanjar siden lanseringa i 2014.

## Kjelder

## Bakgrunnsstoff
*Offisiell nettstad
Affordable Space Adventures

***Affordable Space Adventures*** er eit hjernetrim-eventyrspel utvikla og utgjeve av NapNok Games, i samarbeid med Nifflas.

Spelet var utgjeve til Wii U gjennom tenesta Nintendo eShop den 9. april 2015. Spelaren skal kontrollere og manøvrere eit romskip gjennom ulike miljø ved bruk av peikeskjermen Wii U Gamepad. Opp til to fleire spelarar kan ta del i spelet ved å bruke Wii Remote, der dei kan ta kontroll over rørsla eller skannefunksjonane til romskipet.

*Affordable Space Adventures* fekk ei oppdatering 12. november 2015, som la til ekstra innhald.

## Kjelder

## Bakgrunnsstoff
* Offisiell nettstad
ZombiU

***ZombiU*** er eit survival horror-spel i førsteperson utvikla av Ubisoft Montpellier og utgjeve av Ubisoft. Det vart utgjeve på Wii U som ein lanseringstittel til konsollen i november 2012. I spelet tek spelaren kontroll som ein overlevande etter ein zombieapokalypse. Spelet har eit «permadeath»-system, der spelefiguren døyr for godt dersom han eller ho bukkar under, og gjer omfattande bruk av Wii U GamePad til å skanne miljøa i spelet og handsame forrådet til den overlevande. 

*ZombiU* vart utgjeve til Microsoft Windows, PlayStation 4 og Xbox One i 2015 under tittelen *Zombi*, utan fleirspelarmodusen.

## Kjelder

## Bakgrunnsstoff
* Offisiell nettstad
Zombi (fleirtyding)

**Zombi** kan vise til:

* Zombie, ein type attergangar som særleg finst i fiktive verk innan skrekk og fantasy
* ZombiU, eit dataspel frå 2012 som vart utgjeve på nytt i 2015 under tittelen *Zombi*
Tank Malling

***Tank Malling*** (gjeve ut på ny seinare som  ***Beyond Soho***) er ein britisk thriller regissert av James Marcus med Ray Winstone i hovudrolla. Filmmanuset var skriven av James Marcus og Mick Southworth.

Filmen kom ut i USA under tittelen ***Double Cross*** og i Canada som ***Double Intrigue***. 

## Roller
* Ray Winstone som John 'Tank' Malling
* Jason Connery som Dunboyne
* Amanda Donohoe som Helen Searle
* Glen Murphy som Cashman
* Marsha A. Hunt som Salena
* Peter Wyngarde som Sir Robert Knight
* John Conteh som Albert 
*Terry Marsh som Curly
* Nick Berry som Joe McGrath
* John Bett som Campbell Sinclaire 
*Jamie Foreman som Danny 
*Don Henderson som Percy 
*Maria Whittaker som Maria 
*Elizabeth Hickling som Monique
*Melissa Wilkes som Katy Reed
*Craig Fairbrass som Jackie 
*Jess Conrad som Celebrity
*Carol Harrison som Sonia
*Paula Ann Bland som Stripper
*Jimmy Batten som Security Guard

## Kritikk
Filmen fekk god kritikk då han kom ut i 1989 og vart viktig for karrieren til mange av filmskodespelarane. 

## Filmmusikk

Filmmusikken for *Tank Malling* var skriven og framført av Rick Fenn frå 10cc og Nick Mason frå Pink Floyd. Ein av songane frå filmen vart ein liten hit, «See You in Paradise», som var sungen av Maggie Reilly.

## Bakgrunnsstoff
*
Tommy Robinson

**Stephen Yaxley-Lennon** (), mest kjend under dekknamnet **Tommy Robinson**, er ein britisk politisk aktivist på ytre høgre-fløya.

Han var med i grunnlegginga av English Defence League (EDL) og leidde organisasjonen 2009–2013. Han var også vore medlem av British National Party og i 2015 vart han involvert i grunnlegginga av britisk Pegida.

Robinson er straffedømt ei rekkje gonger, med fire fengselsstraffer mellom 2005 og 2019 for forhold som vald, kokainlagring og svindel. I 2013 drog han ulovleg inn i USA med passet til ein ven. I 2018 braut han ein rettsordre då han strøyma video på Facebook Live av tiltalte som gjekk inn til domstolen. I 2021 blei han funnen skuldig i å ha æreskrenka ein 15-årig flyktning i Huddersfield, og dømd til å betala erstatting og omkostningar. Kort tid etter slo han seg sjølv konkurs. I 2021 blei han gjeven kontaktforbod etter å ha trakassert ein journalist og partnaren hennar.

I juli 2018 vart Robinson dømd til 13 månader fengsel for å ha filma utanfor Leeds Crown Court der fire menn vart tiltalte for gruppevaldtekt av ei ung jente. Den raske dommen han fekk vekte mistankar frå tilhengjarane hans om at dommen var politisk motivert. Han vart ein månad seinare lauslaten mot kausjon.

## Kjelder

**Denne artikkelen bygger på «[[:en:Tommy Robinson|Tommy Robinson]]» frå ,  den 29. august 2024.*  

## Bakgrunnsstoff
* Offisiell nettstad
Jürgen Hingsen

**Jürgen Hingsen** () er ein tysk tidlegare friidrettsutøvar frå Duisburg. Han forbetra verdsrekorden i tikamp tre gongar og vann fire sølvmedaljar i dei store internasjonale meisterskapane i tida 1982-86.

### Aktiv
Hingsen var ein av verdas beste tikjemparar i tiåret 1979-88. Ved den vesttyske meisterskapen i Ulm midt i august 1982 sette han verdsrekord med 8&nbsp;723 poeng. Under europameisterskapen i Aten nokre veker seinare vart han nummer to etter briten Daley Thompson, som samstundes tok over verdsrekorden med sine 8&nbsp;743 poeng. Den 6. juni 1983 oppnådde Hingsen 8&nbsp;777 poeng og var tilbake som verdsrekordhaldar. To månader etter var det tid for reprise på fjoråret, ved verdsmeisterskapen i Helsinki måtte han sjå seg slått av Thompson.

I ei tevling i Mannheim 8.-9. juni 1984 forbetra Hingsen verdsrekorden til 8&nbsp;798 poeng. Under dei olympiske leikane i Los Angeles i august måtte han på ny nøye seg med sølvmedalje, atter ein gong vann Thompson og som i EM 1982 tok briten over som verdsrekordhaldar. Ved Friidretts-EM 1986 på tysk heimegrunn måtte Hingsen for fjerde meisterskap i rad sjå seg overgått av Thompson, med enno ei sølvmedalje i premiesamlinga.

Hingsens prestasjonar i Mannheim frå 1984 er i 2019 framleis tysk rekord i tikamp, etter nye tabellar utrekna til 8&nbsp;832 poeng.

### Medaljar og plasseringar i internasjonale meisterskap
*EM 1978 i Praha: Nr 13 – 7&nbsp;640 poeng
*EM 1982 i Aten: Sølvmedalje – 8&nbsp;517 poeng, bakom Daley Thompson (8&nbsp;743 p)
*VM 1983 i Helsinki: Sølvmedalje – 8&nbsp;561 poeng, bakom Daley Thompson (8&nbsp;666 p)
*OL 1984 i Los Angeles: Sølvmedalje – 8&nbsp;673 poeng, bakom Daley Thompson (8&nbsp;798 p)
*EM 1986 i Stuttgart: Sølvmedalje – 8&nbsp;730 poeng, bakom Daley Thompson (8&nbsp;811 p)
*VM 1987 i Roma: Braut
*OL 1988 i Seoul: Braut

## Kjelder


**Denne artikkelen bygger på «[[:de:Jürgen Hingsen|Jürgen Hingsen]]» frå ,  den 17. juli 2019.*
Edward Archdale, 1. baronett av Riversdale

Sir **Edward Archdale**, 1. baronett av Riversdale () var ein nordirsk landeigar og offiser i Royal Navy og unionistpolitikar frå grevskapet Fermanagh. Archdale var britisk parlamentsmedlem 1898-1903 og frå 1916 til kløyvinga av Irland. Han var parlamentsmedlem for Ulster Unionist Party i provinsparlamentet i Belfast for Fermanagh og Tyrone (1921-1929) og for Enniskillen (1929-1937). Archdale var landbruks- og handelsminister i Nord-Irland 1921-1925 og landbruksminister 1925-1933.

## Kjelder
Islamofobi

**Islamofobi** er eit omgrep som er brukt som sams nemning for fordommar mot og diskriminering av muslimar. Som tilfellet er med antisemittisme, kan islamofobi vere basert både på førestillingar om islam som religion og på førestillingar om muslimar som kulturell og etnisk gruppe.

Omgrepet er i dag brukt på styresmaktnivå, i politisk debatt og i akademisk faglitteratur. Kritikarar har tolka ordet som ei språkleg nylaging laga for å gjere det vanskelegare å utøve legitim kritikk av islam, som religion og politisk ideologi. I Noreg har Walid al-Kubaisi kritisert at uttrykket kan brukast som stigmatiserande skjellsord.

## Sjå òg
* Antisemittisme

## Kjelder
Social Democratic and Labour Party

**Social Democratic and Labour Party** (SDLP) er eit nordirsk politisk parti som vart skipa i august 1970 av medlemer av dei gamle partia Nationalist Party of Northern Ireland, Northern Ireland Labour Party, Republican Labour Party, National Democratic Party og av aktive i borgarrettsrørsla Northern Ireland Civil Rights Association (NICRA). Partiet stiller til val i lokalval i Nord-Irland, i val til den regionale forsamlinga på Stormont (Belfast), i val til Westminsterparlamentet i London og i val til EU-parlamentet.

Partiet har i hovudsak henta røyster frå den nasjonalistiske mellomklassen i Nord-Irland, frå tidleg på 1980-talet opplevde SDLP skjerpa tevling om dei nasjonalistiske røystene frå det republikanske partiet Sinn Féin. På 2000- og 2010-talet vart SDLP forbigått av dette partiet i oppslutnad til alle typar val. Tidleg i 2019 vart då klårt at SDLP-medlemene slutta opp om eit partnerskap med partiet Fianna Fáil, som i lange periodar har vore statsberande parti i den andre delen av Irland.

### Politikk

### Leiarar og nestleiarar

### Liner i oppslutninga til SDLP

### Regionale folkevalde forsamlingar 1973-

### Val til Westminster-parlamentet

### Val til lokale folkevalde organ i Nord-Irland

### Val til EU-parlamentet

### Kjelder

**Denne artikkelen bygger på «[[:en:Social Democratic and Labour Party|Social Democratic and Labour Party]]» frå ,  den 17. juli 2019.*  
 

## Bakgrunnsstoff
*SDLP sine eigne nettsider
What God Wants, Part I

«**What God Wants, Part I**» er den første i ein seie songar skriven og gjeven ut av den tidlegare Pink Floyd-medlemmen Roger Waters. Songen kom ut på den tredje soloplata hans, *[[Amused to Death]]*. «What God Wants» er delt i tre delar, på liknande måte som Pink Floyd-songen «Another Brick in the Wall.» Berre «What God Wants Pt. 1» vart 
gjeven ut på singel. Jeff Beck spelar gitar på songen. Denne delen av songen omhandlar den motstidande dualiteten og hykleriet som Waters oppfatta i dogmatisk religion og makta denne har over menneske. Dei følgjande partane, i lag med andre songar på albumet, omhandlar tilbeding, ikkje berre i religion, men òg i forhold til materialisme og forbruk. I lag danna dei eit synspunkt på makta overforenkla konformitet har, der folk sluttar seg til noko ikkje berre ut frå vilje, men ut frå underkasting.

## Video
Det vart laga ein musikkvideo til singelen der gorillaer ser på TV, og animert sekvens der skjelettet av ein frosk plukkar ost frå ei musefelle, før han får støyt på ein elektrisk leidning og smeltar saman med osten til eit fjernsynsapparat. Videoen vart regissert av Tony Kaye og produsert av Sarah Whistler.

## Medverkande
* Roger Waters - vokal, EMU synthesizer, bass
* Jeff Beck - sologitar
* Patrick Leonard - klaverinstrument, korarrangement
* Geoff Whitehorn - «Arpeggio»-gitar
* Andy Fairweather-Low - rytmegitar
* Tim Pierce - «Chorus»-gitar
* Randy Jackson - bass
* Graham Broad - trommer
* Katie Kissoon, Doreen Chanter, N'Dea Davenport og Natalie Jackson - korvokal
* London Welsh Chorale dirigert av Kenneth Bowen

## Radio 1
BBC Radio 1 nekta å spele singelen fordi det var ein for «ømfintleg» song. Dette gjorde Waters sint.

## Kjelder

**Denne artikkelen bygger på «[[:en:What God Wants, Part I|What God Wants, Part I]]» frå ,  den 17. juli 2019.* 
*** oppgav desse kjeldene:*
Nicaraguasjøen

**Nicaraguasjøen**, også kalla **Cocibolca** eller **Mar Dulce**, er den største innsjøen i Nicaragua og i Sentral-Amerika, Han dekkar store delar av den sørvestre delen av landet.

Sjøen har med ujamne mellomrom samband med Managuasjøen via Tipitapaelva. Utløpet er elva Río San Juan, som følgjer grensa mot Costa Rica til Det karibiske havet.

I sjøen ligg det fleire øyer. På den største av dei, Ometepe, ligg vulkanen Volcán Concepción. Områda langs austbreidda består for det meste av tett jungel med få innbyggjarar. Langs vestbreidda er det meir tett folkesette jordbruksområde.

## Kjelder


**Denne artikkelen bygger på «[[:nb:Nicaraguasjøen|Nicaraguasjøen]]» frå ,  den 17. juli 2019.*
Durrës

**Durrës** er ein by og ein kommune i regionen med same namn i Albania. Durrës er hovudstad i regionen. Kommunen ligg ved kysten i den nordlege delen av landet og grensar i sør til regionen Tirana, i nord til regionen Lezhë. I vest ligg Adriahavet.

Kommunen vart oppretta gjennom ei admininistrasjonsreform i 2014, ved at den tidlegare bykommunen Durrës vart slått saman med bykommunane Sukth og Manëz og landkommunane Ishëm, Katund i Ri og Rrashbull. Dei tidlegare kommunane inngår no som kommunaleiningar i den nye storkommunen. Kommunen har hovudsete i Durrës.

## Tidlegare administrativ inndeling
Fram til år 2000 var den dåverande bykommunen Durrës hovudstad i distriktet Durrës. Den dåverande bykommunen omfatta berre sjølve byen Durrës.

## Folketal

## Referansar
Det nicaraguanske flagget

**Det nicaraguanske flagget** blei teke i bruk i Nicaragua den 4. september 1908, men blei først teke i bruk som nasjonalflagg den 27. august 1971. Utforminga av flagget byggjer på flagget til Den mellomamerikanske føderasjonen. Det er vassrett delt i blått, kvitt og blått. I midten av den kvite stripa er det nicaraguanske riksvåpenet.

Det nicaraguanske flagget har mange likskapar med det til El Salvador og det til Honduras, som også har tre vassrette striper i dei same fargane. Desse landa utgjorde saman med Guatemala og Costa Rica den mellomamerikanske føderasjonen frå 1823. Denne unionen hadde frå byrjinga nettopp blått, kvitt og blått i sitt flagg. 

Flagget med riksvåpen gjer teneste som nasjonalflagg, handelsflagg, statsflagg og orlogsflagg, men kan også nyttast utan riksvåpen, då som alternativt nasjonalflagg.
## Historiske flagg

File:Zentralamerikanische Konföderation 1823-1824.svg|Aug. 1823-nov. 1824
File:Zentralamerikanische Konföderation 1824-1838.svg|Nov. 1824-apr. 1854
File:Flag of the United Provinces of Central America.svg|Dei sameinte provinsane i Sentral-Amerika,, 1823-1825
File:Flag of the Federal Republic of Central America.svg|Den føderale republikken i Sentral-Amerika, 1825-1841
File:Flag of Nicaragua (1852).svg|1852-1854 (hevda)
File:Flag of Nicaragua (1839-1858).svg|Apr. 1854-1858
File:State Flag of Nicaragua (1854-1858).png|Apr. 1854-1858 (statsflagg)
File:Civil Ensign of Nicaragua (1854-1858).svg|Apr 1854-1858 (orlogsflagg)
File:Flag_of_Nicaragua_under_William_Walker_(1856-1857).svg|Flagget til Nicaragua under William Walker
File:Flag of Nicaragua (1858-1889 and 1893-1896).svg|1858-1873
File:Flag of Nicaragua (1839-1858).svg|1873-1889
File:Flag of Nicaragua (1889-1893).svg|1889-1893 (hevda)
File:Flag of Nicaragua (1858-1889 and 1893-1896).svg|1893-1896
File:Flag of Nicaragua (1896–1908).svg|1896 nov. 1898
File:Flag of the Greater Republic of Central America (1898).svg|Nov. 1898-nov. 1898
File:Flag of Nicaragua (1896–1908).svg|Apr.-des. 1898
File:Flag of Nicaragua (1908-1971).svg|1908-1971


;Flagget til Mosquitokysten

Fil:Flag of the Mosquito Monarchy.svg|Flagget til Mosquitokysten, 1860-1894


## Kjelder


**Denne artikkelen bygger på «[[:nb:Nicaraguas flagg|Nicaraguas flagg]]» frå  og «[[:nb:Flag of Nicaragua|Flag of Nicaragua ]]» frå ,  den 17. juli 2019.*  
 

## Bakgrunnsstoff

*Nicaragua ved at Flags of the World
NM i symjing 1980

**Noregsmeisterskapen i symjing 1980** vart avvikla Tøyenbadet i Oslo i dagane frå 31. juli til 3. august 1980. Meisterskapen omfatta 24 individuelle tevlingar, likt fordelt på menn og kvinner, og 3 stafettar for menn og 2 for kvinner.

Kongepokalane vart tildelt Arne Borgstrøm frå Odda Idrettslag og Monique Rødahl frå Idrettslaget Varg. Begge sette nordisk rekord i sine øvingar, høvesvis 400 meter fri og 200 meter rygg. 

## Menn
### 100 meter fri





### 200 m fri





### 400 m fri





### 1500 m fri





### 100 m rygg





### 200 m rygg





### 100 m bryst





### 200 m bryst





### 100 m butterfly





### 200 m butterfly





### 200 meter medley





### 400 m medley





## Kvinner
### 100 meter fri





### 200 m fri





### 400 m fri





### 800 m fri





### 100 meter rygg





### 200 m rygg





### 100 meter bryst





### 200 m bryst





### 100 meter butterfly





### 200 m butterfly





### 200 meter medley





### 400 m medley





## Kjelder
**Sportsboken 80-81*. Dreyer Bok Stavanger. 1980.
*Bergens Arbeiderblad 4. august 1980
Keep Talking

«**Keep Talking**» er ein song av Pink Floyd på albumet deira *[[The Division Bell]]* frå 1994.

## Innspeling
Songen er skriven av David Gilmour, Richard Wright og Polly Samson, og vart sungen av Gilmour. Den elektroniske røysta til Stephen Hawking er nytta på songen, henta frå ein reklamefilm for BT.  Gilmour ønskte å bruke talen etter å ha sett reklamen, som han skildra som «den mektigaste TV-reklamen eg har sett nokon gong». Gilmour spelar gitar med talkbox-effekt på songen. 

## Utgjeving
Songen var den første singelen som kom ut frå albumet i USA i mars 1994. Det var den tredje songen deira som gjekk til topps på Album Rock Tracks-lista til *[[magasinet Billboard|Billboard]]*, og låg på toppen av lista i seks veker. 

Songen er med på samleplata ** frå 2001.

## Konsertopptak
Songen vart framført på alle konsertane under The Division Bell-turneen i 1994 og konsertopptak, frå forskjellige stader, vart gjevne ut både på albumet *[[Pulse av Pink Floyd|Pulse]]* og videoen med same namn.

Songen vart sampla av Wiz Khalifa på tittelsporet på mixtapen hans *Burn After Rolling* frå 2009.

## Medverkande

;Pink Floyd
*David Gilmour – solovokal, gitar, talkbox, EBow
*Richard Wright – Hammondorgel, synthesizer
*Nick Mason – trommer, perkusjon

;Andre medverkande
*Gary Wallis – programmering
*Jon Carin – programmering, ekstra klaverinstrument
*Guy Pratt – bassgitar
*Sam Brown – korvokal
*Durga McBroom – korvokal
*Carol Kenyon – korvokal
*Jackie Sheridan – korvokal
*Rebecca Leigh-White – korvokal
*Stephen Hawking – datastemme, sampla

## Salslister

### Vekeslister

### Årslister

## Kjelder


**Denne artikkelen bygger på «[[:en:Keep Talking|Keep Talking]]» frå ,  den 17. juli 2019.* 
*** oppgav desse kjeldene:*
Lost for Words av Pink Floyd

«**Lost for Words**» er ein song av det engelske rockebandet Pink Floyd som fokuserer på tilgjeving. Han er skriven av gitaristen og songaren David Gilmour og kona hans Polly Samson for *[[The Division Bell]]*. Teksten, som hovudsakleg er skriven av Samson, er ein bitter og sarkastisk sy på det då anstrengde forholdet mellom Gilmour og den tidlegare bandkollegaen hans Roger Waters. Songen vart gjeven til amerikansk radio same veka som albumet kom ut,  etter singelen «Keep Talking», som kom ut veka før. Songen nådde 53. plassen på den kanadiske singellista.

## Innhald

## Medverkande
;Pink Floyd
*David Gilmour – akustisk gitar, ekstra elektrisk gitar, bass, solovokal
*Richard Wright – synth, piano, Hammondorgel
*Nick Mason – trommer, tamburin

## Salslister

## Kjelder


**Denne artikkelen bygger på «[[:en:Lost for Words (Pink Floyd song)|Lost for Words (Pink Floyd song)]]» frå ,  den 17. juli 2019.* 
*** oppgav desse kjeldene:*
Snittebønne

**Snittebønne** er ei kulturform av hagebønne med belgar som er breie, flate og lange. Dei blir ofte snitta eller skorne opp i mindre delar.

Bønneplantane finst både i dverg- og stongform. 
Dei blir dyrka ein del i Noreg, der dei er klare om hausten.

Snittebønner kan saltast ned for konservering.

## Kjelder
Leonel Suárez

**Leonel Suárez Fajardo** () er ein kubansk friidrettsutøvar frå Santiago de Cuba som tevlar i mangekamp. Han vann i 2008 OL-bronse, 2009 VM-sølv, 2011 VM-bronse og i 2012 OL-bronse i tikamp.

Suárez gjorde sin beste tikamp då han sanka 8&nbsp;654 poeng og sigra under Sentral-Amerika og Karibia-meisterskapen 2009 i Havana.

## Kjelder

**Denne artikkelen bygger på «[[:en:Leonel Suárez|Leonel Suárez]]» frå ,  den 18. juli 2019.*  
 
*
Oppsal Idrettsforening

**Oppsal Idrettsforening** er eit idrettslag heimehøyrande i bydelen Oppsal i Oslo. Idrettslaget vart stifta 1. august 1940 og er aktivt med i basketball, cricket, fotball, friidrett, handball, ishockey, orientering, skiidrett (nordisk). Oppsal IF sine lag spelar i blå trøyer og bukser og kvite strømper.

Oppsal IF er særleg kjend for sine handballag for karar og kvinner. Karalaget var Noregs beste handballag gjennom 1970-åra, kvinnelaget markerte seg fyrst nokre tiår seinare og har ikkje same pokalsamlinga som mennene. Oppsal IF vart seriemeister i 1971, 1972, 1973, 1975, 1976 og 1979.

Skihopparen Espen Bredesen og orienteringsløparen Tore Sagvolden er Oppsals meste kjende tidlegare utøvarar. På friidrettbana hevda sprintaren Odd Erik Kristiansen og melommdistanseløparen Morten Jurs seg i noregstoppen gjennom fleire sesongar i 1980-åra.

Av handballspelarar var det særleg Pål Bye, Kristen Grislingaas, Torstein Hansen, Anders (Allan) Gjerde, Geir Røse, Per Ringså og Roger Hverven som var dei fremste i 1970-åra, seinare fekk Jan Wangen og Odd Johannes Sønsterud mange landskampar for Noreg. Beste kvinnelege spelarane som har aksla Oppsal-drakta er Anne Kjersti Suvdal, Vilde Ingstad, Malin Aune og Amanda Kurtović.

## Fotball
A-laget i fotball spelar i 3. divisjon avdeling 2 (2020).

## Kjelder

**Denne artikkelen bygger på «[[:nb:Oppsal IF|Oppsal IF]]» frå ,  den 18. juli 2019.*
Sportsklubben Speed

**Sportsklubben Speed** er eit idrettslag heimehøyrande i Groruddalen i Oslo, opphavleg med base i området ved Bislett stadion. Idrettslaget vart stifta 13. juli 1918 og er i dag nærast ein rein symjeklubb, elles er SK Speed med i oldboys-fotball der klubben spelar i sine tradisjonelle fargar oransje og svart.

## Kjelder
Hugh Pollock

**Hugh Pollock**, fullt namn **Hugh MacDowell Pollock** () var ein nordirsk forretningsmann, landeigar og politikar for Ulster Unionist Party. Mellom anna var han vald frå Belfast sør og frå Belfast Windsor (1921-1928 og 1929-1937) til regionparlamentet i Belfast. Pollock var finansminister for den fyrste regionalregjeringa frå 1921.

## Kjelder
Anthony Coughlan

**Anthony Coughlan** er ein økonomiutdanna irsk akademikar, sekretær for den anti EU-føderalistiske organisasjonen National Platform, og pensjonert senior lecturer i sosialpolitikk ved Trinity College i Dublin, TCD. Coughlan er kjend for å vera sosialist og marxist, tilhengjar av irsk samling og oppløysing av det Foreinte Kongeriket Storbritannia og Nord-Irland. Alt frå tidleg på 1960-talet engasjerte han seg mot irsk tilslutnad til EEC, forlauparen til dagens EU. I dag er han tilhengjar av både Brexit (britisk utmelding) og Irexit (irsk utmelding) av EU, og har delteke på arrangement i regi av det nyskipa (2018) The Irish Freedom Party/Éire Amach: Cumann na Saoirse.

Coughlan er kjend som deltakar i irsk medieordskifte, forfattar av bøker og pamflettar og aktivt organisasjonsmenneske.

### Utdanning og yngre år

Coughlan vart fødd i Cork og vart politisk aktiv medan han studerte engelsk, historie og økonomi på University College Cork i 1950-åra. På dette universitetet organiserte han lokallag av Labour Party (Páirtí an Lucht Oibre). Han flytta medkvart til London og vart høgare grads student i sosialpolitikk ved University of London. Under opphaldet i London vart han og med i Connolly Association ein republikansk sosialistisk organisasjon kalla opp etter ein av grunnleggjarane av det irske Labour - James Connolly, som og vart avretta i Dublin på grunn av den leiarrolla han spela i [påskeopprøret i 1916]. I denne perioden vart han og kjend med den marxistiske og republikanske historikaren [C. Desmond Greaves.

### Politisk karriere

Anthony Coughlan har vore ein politisk medviten og politisk aktiv akademikar gjennom heile det vaksne livet sitt.

I 2018 vart det gjeve ut eit festskrift til Anthony Coughlan. Omtale på forlagets eigne nettsider med oversyn over bidragsytarar i festskriftet. Henta 18. juli 2019.

## Kjelder
Utrangerte atomubåtar

Dette er ei liste over **atomubåtar som er utrangerte**, eller som har gått ned. Lista er frå juli 2019.

## Sambandsstatane (''USA'')
USA har teke flest atomubåtar ut av teneste, 
*«Albuquerque», SSN-706
*«Augusta», SSN-710
*«Benjamin Franklin», SSBN-640
*«Buffalo», SSN-715
*«City of Corpus Christi», SSN-705
*«Dallas», SSN-700
*«Greenling», SSN-614 
*«Honolulu», SSN-718

*«Houston», SSN-713

*«Hyman G. Rickover», SSN-709
*«Hawkbill», SSN-666
*«Los Angeles», SSN-688
*«Memphis», SSN-691
*«Miami», SSN-755
*«Minneapolis-Saint Paul», SSN-708
*«Nautilus», SSN-571
*«Norfolk», SSN-714
*«Philadelphia», SSN-690
*«Salt Lake City», SSN-716
*«San Francisco», SSN-711 er formelt framleis i teneste (2010-talet); fartøyet har vorte ombygt til opplæringsføremål, og er bygt fast til kai.
*«Seahorse», SSN-669
*«Simon Bolivar», SSBN-641
*«Triton», SSRN-586

## Storbritannia
*«Churchill», S46 
*«Conqueror», S48
*«Courageous», S50
*«Dreadnought», S101
*«Inflexible», S615
*«Resolution», S22
 
*Repulse, S23
*Renown, S26
*Revenge, S27
*Sceptre, S104
*Superb, S109
*Swiftsure, S126 
*Sovereign, S108
*Spartan, S105
*Splendid, S106
*Tireless, S88
*Torbay, S90
*Turbulent, S87

## Sovjetunionen

*«Komsomolets», K-278 
*Ubåten K-8 frå Sovjetunionen
*Ubåten K-19 frå Sovjetunionen
*Ubåten K-27 frå Sovjetunionen
*Ubåten K-219 frå Sovjetunionen
*Ubåten K-429 frå Sovjetunionen
*Første atomubåten tilhøyrande Sovjetunionen: «Leninski Komsomol», K-3

## Teneste for Russland etter sovjetisk teneste
I 1991 tok Russland over (mellom anna) følgjande atomubåtar etter den oppløyste staten Sovjetunionen:
*atomubåten K-43  var sovjetiskbygd, og Russland tok over eigarskapet frå Sovjetunionen. Han vart leigd ut, og segla under indisk flagg 1988-91 som INS «Chakra», med nokre russarar ombord. 
*atomubåten K-56 
*atomubåten K-131 
*«Petropavlovsk-Kamtsjatskij», K-211 (russisk, Петропавловск-Камчатский)
*«Svjatoy Georgiy Pobedonosets», K-433 («Святой Георгий Победоносец»)

## Frankrike
*«Inflexible», S615
*«Redoutable», S611

## Kina
*Changzheng 6 frå Kina frå  også kalla . Fartøyet er ikkje operasjonelt.
*systerskipet til Changzheng 6 frå Kina, hevdast å ha gått ned i år 1985. 

## Sjå òg
*Atomubåtar i teneste

## Referansar
Sukth

**Sukth** er ein tidlegare bykommune i regionen Durrës i Albania. Etter ei admininistrasjonsreform i 2014 inngår han som ei kommunaleining i kommunen Durrës.

## Tidlegare administrativ inndeling
Fram til år 2000 var Sukth ein del av distriktet Durrës. Den dåverande bykommunen omfatta byen Sukth og busetnadene:
*Hamallaj
*Kullë
*Perlat
*Vadardhë
*Rushkull
*Hidrovori

## Folketal

## Referansar
Alina Astafei

**Alina Astafei**, opphavleg **Galina Astafei**, () er ein rumensk-tysk tidlegare friidrettsutøvar frå Bucuresti som tevla i høgdehopp. Ho representerte Romania til 1994, frå 1995 Tyskland. Astafei vann i 1992 OL-sølv, 1995 VM-sølv og EM-bronse 1998. Vintersesongen 1995 sigra ho i øvinga ved innandørs-VM,

## Aktiv
Astafei vann høgdetevlinga ved junior-EM 1987 og junior-VM 1987, i den siste meisterskapen svinga ho seg over 2,00 meter. Vinteren 1989 sigra ho ved innandørs-EM i Haag med eit hopp på 1,96 m, norske Hanne Haugland klarte same høgda men hadde fleire riv. Størst suksess for fødelandet Romania hadde Astafei då ho vann sølvmedaljen under Sommar-OL 1992 med eit hopp på 2,00 m.

Frå januar 1995 budde Astafei i Tyskland, der ho fekk statsborgarskap etter kort tid. Ho var då i sitt livs beste form, den 3. mars tok ho seg over 2,04 m ved eit innandørsstemne i Berlin. Åtte dagar seinare, den 11. mars 1995, vann ho høgdetevlinga under innandørs-VM i Barcelona, ho var den einaste som makta 2,01 m. Utandørssesongen 1995 sette ho personleg rekord med 2,01 m i Wörrstadt, før ho under VM 1995 i Göteborg kneip sølvmedaljen framom Inha Babakova frå Ukraina, begge stoppa med 2,00 meter som teljande resultat.

Vinteren 1996 vart Astafei innandørs europameister for andre gong, under meisterskapen i Stockholm klarte ho 1,98 m. I Friidretts-EM 1998 i Budapest fekk Astafei bronsen med 1,95 m, i ei tevling utan dei høge hoppa.

### Medaljar og plasseringar i internasjonale meisterskap
*VM 1987 i Roma: Utslått i kvalifiseringa (1,88 =nr 13-18)
*OL 1988 i Seoul: Nr 5 – 1,93 m
*EM 1990 i Split: Utslått i kvalifiseringa (1,80 =nr 16)
*OL 1992 i Barcelona: Sølvmedalje – 2,00 m, bakom Heike Henkel (2,02 m)
*VM 1993 i Stuttgart: Nr 4 – 1,94 m
*VM 1995 i Göteborg: Sølvmedalje – 1,99 m, bakom Stefka Kostadinova (2,01 m)
*OL 1996 i Atlanta: Nr 5 – 1,96 m
*VM 1997 i Aten: Nr 7 – 1,93 m
*EM 1998 i Budapest: Bronsemedalje – 1,95 m

## Bakgrunnsstoff
*
Kabelvåg Idrettslag

**Kabelvåg Idrettslag** er eit idrettslag heimehøyrande i Kabelvåg i Vågan kommune i Nordland. Laget reknar stiftinga av laget til 4. desember 1894. Kabelvåg IL er aktivt med i fotball, handball og turn. Laga til Kabelvåg spelar i gule trøyer og strømper, svarte bukser.

## Kjelder
*eldre heimeside
Leksvik Idrettslag

**Leksvik Idrettslag** er eit idrettslag heimehøyrande i Leksvik i Trøndelag, stifta 6. desember 1938. Idrettslaget er aktivt med i fotball, friidrett, handball, orientering, ski og symjing. Laga til Leksvik IL spelar i blå drakter.

## Kjelder
* heimeside